السلام عليكم
قصيدة الشاعر ايهاب المالكي / تخليت البلد
اسف اذا مكرره
تخيلت البلد من انتو ترحون
ومن اخر حرام بحفره ينكض
الوراكم يستلم كل ظنه موجود
نفط مايدري خلصت والسره انفض
وراكم هالوطن يطلع نفط بي
يطلع بي نفط بس الا ينخض
اليشوف البلد يشوفه من فوك
شوفه شكده صار بكوكب الارض
شوفه شما يقل شويه بالطول
بلدان الجوار شويه تعرض
الطلعلي بوجه الابيض ... ابيض منين ؟
اذا طالع تقاعد شده يقبض
حتى اسمركم ابيض هسه مولاي
اريد اليطلعنا بجيب الابيض
انا دخت بمثل بي لا تعض ايد
امتدتلك وكت بي عظمك انرض
المثل واضح نعم بس اني معذور
جنت دايخ شلون ابن ادم يعض
عرفناها وبعد ما تمشي عالناس
وفهمناها السياسه ولعبة الحظ
ويبوك وشرد ونكله محروس
ونصعد وكيله والله عوض
رسمناكم احلام بباب العيون
اليشوف الحلم معناها غمض
وين نشوفكم بالخمسه بثنين
بالساعه التجينا وساعه تنلض
شوفوها عدله مشدوده مگلوب
بلد صار المدرس بي مفوض
وزير الكهرباء شلونك بخير
شخبارك يالمربيلي عله
حمورابي گبل لو ملتقي وياك
چا كاتب انجازك ع المسله